ભગવાન સ્વામિનારાયણના પ્રાગટ્ય પર્વની વધામણી આપતાં કોઠારી સ્વામીએ જણાવ્યું કે ગુરુહરિ પ્રમુખસ્વામી મહારાજના આશીર્વાદ અને મહંત સ્વામી મહારાજની પ્રેરણાથી ત્રણ લાખ ચોરસ ફૂટ બાંધકામ ધરાવતો ત્રણ મજલી સભામંડપ બાર હજાર ભાવિકોને સત્સંગ સહિત જીવનઘડતર પ્રવૃત્તિઓની સાનુકૂળતા કરી આપશે. સ્તંભરહિત આ સભાખંડના ખૂણે ખૂણેથી મુખ્ય મંચ સ્પષ્ટપણે જોઈ શકાશે. તેને વાતાનુકૂલિત બનાવવાની સાથે સૌર ઊર્જાના વિનિયોગ જેવા પર્યાવરણ રક્ષક આયામો તેની સાથે જોડવામાં આવશે.